stanford-oval/wikipedia huggingface dataset:
חולית (סרט, 1984)
הפקה > הגרסה של לינץ'

ב-1981, הזכויות לסרט, שנרכשו לתקופה של תשע שנים, עמדו לפוג. דה לורנטיס ניהל מחדש משא ומתן על הזכויות מול הסופר, והוסיף להן גם את הזכויות להמשכי הספר הכתובים, כמו גם אלה שעדיין לא נכתבו. לאחר שצפתה ב"איש הפיל", המפיקה רפאלה דה לורנטיס החליטה שדייוויד לינץ' צריך לביים את הסרט. באותה תקופה לינץ' קיבל מספר הצעות בימוי נוספות, כולל "שובו של הג'דיי". הוא הסכים לביים את חולית ולכתוב את התסריט אף על פי שהוא לא קרא את הספר, הכיר את הסיפור או אפילו התעניין במדע בדיוני. לינץ' עבד על התסריט במשך שישה חודשים עם אריק ברגן וכריסטופר דה בור. הצוות כתב שתי טיוטות לתסריט לפני שהתפצל עקב חילוקי דעות אומנותיים. לאחר מכן, לינץ' המשיך לעבוד על עוד חמש טיוטות נוספות.
ב-30 במרץ 1983, עם טיוטה שישית לתסריט באורך 135 עמודים, החלו לצלם את הסרט. "חולית" צולם כולו במקסיקו, עם תקציב של מעל 40 מיליון דולר שמימן את בנייתם של 80 סטים שונים ב-16 אולפנים, וצוות של כ-1,700 איש.
הפקה > עריכה

לאחר השלמתו, העותק הראשוני של "חולית", ללא אפקטים של פוסט-פרודקשן, ארך יותר מארבע שעות, אבל הגרסה שלינץ' תכנן ליצור ארכה כמעט שלוש שעות, כפי שניתן לראות מהטיוטה השביעית והסופית של התסריט. עם זאת, יוניברסל והמממנים של הסרט ציפו לגרסה סטנדרטית, בת שעתיים, של הסרט. כדי לקצץ את אורכו, המפיקים דינו דה לורנטיס, בתו רפאלה והבמאי לינץ' חתכו סצנות רבות, צילמו סצנות חדשות שפישטו או צמצמו אלמנטים בעלילה והוסיפו לסרט קריינות, כמו גם הקדמה מאת וירג'יניה מדסן. בניגוד לשמועות, לינץ' לא יצר עוד גרסה מלבד זו הקולנועית. עם זאת, גרסה טלוויזיונית שודרה ב-1988 בשני חלקים שאורכם הכולל 186 דקות, כולל תקציר מאירועי הפרק הקודם וגליל קרדיטים נוסף. לינץ' התכחש לגרסה זו ודאג להסיר את שמו מהקרדיטים. במקומו, הקרדיט על הבימוי ניתן לאלן סמית'י. גרסה זו (ללא התקציר וגליל הקרדיטים) הופצה גם ב-DVD בתור "חולית: הגרסה המורחבת". בנוסף, כמה גרסאות ארוכות יותר חוברו יחדיו. על אף שיוניברסל פנו ללינץ' לגבי גרסת במאי אפשרית, לינץ' סירב לכל ההצעות והוא העדיף שלא לדון בסרט בראיונות.
הפצה

הקרנת הבכורה של הסרט נערכה במרכז קנדי שבוושינגטון די. סי. ב-3 בדצמבר 1984. הסרט זכה להפצה בינלאומית ב-14 בדצמבר. עוד קודם להפצה, הסרט לווה בפרסום משמעותי, לא רק כי הוא מבוסס על רב-מכר, אלא גם כי בוים על ידי לינץ', שזכה להצלחה עם הסרטים "ראש מחק" ו"איש הפיל". כמה מגזינים עקבו אחר ההפקה ופרסמו מאמרים בשבחו של הסרט בטרם הפצתו, הכל כחלק מאסטרטגיית הפרסום והמרצ'נדייזינג של הסרט, שכללה גם צעצועים וסרט תיעודי לטלוויזיה.
בשבוע הראשון להפצתו הוצג הסרט ב-915 בתי קולנוע בארצות הברית, והרוויח $6,025,091, שמיקמו אותו במקום השני בטבלת שוברי הקופות האמריקאית, אחרי "השוטר מבברלי הילס". בתום תקופת ההקרנה שלו בקולנועים, הסרט גרף $30,925,690. מאחר שהפקתו של הסרט עלתה כ-40 מיליון דולר, הסרט נחשב לכישלון קופתי.
ביקורת

רוג'ר איברט נתן ל"חולית" כוכב אחד מתוך ארבעה וכתב "הסרט הזה הוא בלאגן אמיתי, טיול בלתי מובן, מכוער, חסר מבנה וחסר טעם אל האזורים האפלים של אחד התסריטים המבלבלים ביותר בכל הזמנים". הוא הוסיף: "עלילת הסרט ללא ספק תאמר יותר לאנשים שקראו את ספרו של הרברט מאשר לאלה שהגיעו ללא ידע מוקדם", ומאוחר יותר הכתיר את הסרט כאחד הסרטים הגרועים של השנה. ג'ין סיסקל אמר על הסרט "הוא מכוער פיזית, מכיל לפחות תריסר סצנות דוחות ומגעילות, חלק מהאפקטים המיוחדים שלו זולים - באופן מפתיע מאחר שהסרט עלה על פי הדיווחים כ-40 - 45 מיליון דולר - והסיפור שלו מבלבל מעבר לכל דמיון. במקרה שלא הבהרתי את עצמי, שנאתי לצפות בסרט הזה".
ביקורות שליליות נוספות התמקדו באותן בעיות, כמו גם באורכו של הסרט.
פחד ותיעוב בלאס וגאס (סרט)

ערך זה עוסק בסרט פחד ותיעוב בלאס וגאס. אם התכוונתם לספר, ראו .
| --- | --- |

 מבוסס על:  פחד ותיעוב בלאס וגאס 
 בימוי:  טרי גיליאם 
 תסריט:  טוני גריסוני, Tod Davies, אלכס קוקס, טרי גיליאם 
 עריכה:  לסלי ווקר 
 שחקנים ראשיים:  ג'וני דפ (Raoul Duke) דבי ריינולדס בניסיו דל טורו ריצ'רד פורטנאו ריצ'רד ריהל ורן טרויר לארי ברנדנבורג סטיבן ברידג'ווטר טנה מקלור David Brisbin לריין ניומן האנטר ס. תומפסון Jennifer Elise Cox לארי סדאר לייל לווט גרגורי איצין כריסטופר מלוני גארי ביוסי מארק הארמון טובי מגווייר כריסטינה ריצ'י אלן בארקין סטיב שיריפה קמרון דיאז הארי דין סטנטון מייקל באלזארי ג'נט גולדשטיין קרייג בירקו מייקל ג'טר קתרין הלמונד קים פלאורז בפסקה זו רשומה אחת נוספת שטרם תורגמה 
 מוזיקה:  ריי קופר 
 צילום:  ניקולה פקוריני 
 מדינה:  ארצות הברית 
 חברת הפקה:  ריינו אנטרטיינמנט, Summit Entertainment, סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  24 בספטמבר 1998 
 משך הקרנה:  118 דק' 
 שפת הסרט:  אנגלית 
 סוגה:  סרט חבר'ה, דרמה קומית, אוטוביוגרפיה, phantasmagoria 
 מקום התרחשות:  לאס וגאס 
 הכנסות באתר מוג'ו:   fearandloathinginlasvegas
 דף הסרט ב־IMDb
 
פחד ותיעוב בלאס וגאס (באנגלית: Fear and Loathing in Las Vegas) הוא סרט מסע קומי אמריקאי משנת 1998 בבימויו של טרי גיליאם. הסרט מבוסס על הספר באותו שם שנכתב על ידי הסופר והעיתונאי האנטר ס. תומפסון בשנת 1971. הסרט עוקב אחר עיתונאי, ראול דיוק (בגילומו של ג'וני דפ), ועורך הדין שלו, ד"ר גונזו (בגילומו של בניסיו דל טורו), במסע פסיכדלי ומטורף בלאס וגאס, כשהם תחת השפעה כבדה של סמים שונים. הסרט מתאר את חוויותיהם המוזרות והסוריאליסטיות במהלך הנסיעה, ויש בו שילוב של סאטירה חברתית וחוויות אוטוביוגרפיות של האנטר תומפסון.
הסרט יצא לאקרנים ב-22 במאי 1998 על ידי סרטי יוניברסל. הסרט זכה לביקורות מעורבות מצד המבקרים, ונחל כישלון כלכלי, עם הכנסות של 13.7 מיליון דולר מול תקציב של 18.5 מיליון דולר.
עלילה

הסרט מתחיל כאשר ראול דיוק וד"ר גונזו יוצאים מלוס אנג'לס ללאס וגאס ברכב פתוח, מצוידים במגוון רחב של סמים. הם מתכוונים לסקר מרוץ אופנועים במדבר, אך עד מהרה נקלעים להרפתקאות פסיכדליות ותופעות לוואי של השימוש הכבד בסמים. הם פוגשים דמויות שונות ומוזרות במהלך מסעם, והסרט הופך לבליל של מציאות והזיות סוריאליסטיות שמערבבות בין החוויות האישיות של תומפסון לבין ביקורת נוקבת על החברה האמריקאית של שנות ה-70.
צוות השחקנים

ג'וני דפ – ראול דיוק
בניסיו דל טורו – ד"ר גונזו
טובי מגווייר – הטרמפיסט
כריסטינה ריצ'י – לוסי
קמרון דיאז – התיירת במעלית
מארק הארמון – כתב טלוויזיה
ביקורות

הסרט קיבל ביקורות מעורבות עם יציאתו, כאשר חלק מהמבקרים שיבחו את הסגנון החזותי והמשחק של ג'וני דפ, בעוד שאחרים העבירו ביקורת על העלילה המפוזרת והמסרים המעורפלים. לאורך השנים, הסרט הפך לסרט קאלט וזכה להערכה רבה יותר מצד מעריצי הסופר האנטר ס. תומפסון וסצנת הקולנוע האלטרנטיבית.
פסקול

הפסקול של הסרט כולל מגוון שירים משנות ה-60 וה-70 שמדגישים את האווירה הפסיכדלית של הסרט. בין האמנים שנכללו בפסקול ניתן למצוא את ג'פרסון איירפליין ובוב דילן.
שרון ענבר

| --- | --- |

שרון ענבר
 לידה:  26 באוגוסט 1983 (בת 41) פילדלפיה, ארצות הברית 
 מדינה:  ישראל 
 
שרון ענבר
ראש גדול 5 - יהלומית הפכה לאריק
שרון ענבר ביחד עם מייקל לואיס (עומד) ורועי ויינברג (בגבו למצלמה) בזמן צילומי סצנה
שרון ענבר (נולדה ב-26 באוגוסט 1983) היא שחקנית ישראלית.
קורות חייה

שרון ענבר נולדה בפילדלפיה, כשהוריה היו בשליחות להביא נוער יהודי לישראל במסגרת תנועת "מכבי צעיר". בהיותה בת שנה עלתה עם משפחתה לישראל וגדלה בהוד השרון. החליטה להיות שחקנית בגיל תשע לאחר שצפתה במחזמר "צלילי המוסיקה" וראתה את חני נחמיאס מוקפת בהמוני ילדים סביבה. מאז שרון ענבר הלכה לחוגי דרמה, בכיתה ט' למדה לנגן בסקסופון. למדה במגמת תיאטרון של תיכון הדרים. התאמנה מספר שנים בקפואירה והדריכה בכך ילדים. עשתה תואר ראשון במשחק באוניברסיטת תל אביב (2005-2002). בכיתתה למדו בין השאר שיר שגיא ויעל בדש. בתום לימודיה טיילה ענבר במשך שלושה חודשים בהודו ואחר-כך עברה לחצי שנה ללוס אנג'לס, שם עבדה בחברת הפקות. השתתפה בסדרה "האנה מונטנה" ובסרט "ג'ון טאקר מה זה גמור" ועברה סדנת משחק אצל אדם מרכוס.
ענבר הפיקה בפסטיבל "בראשית" והפיקה וניהלה את מתחם "פשוט העם" בפסטיבל בומבמלה. שיחקה בתפקיד אורח בסדרות "מעורב ירושלמי" ו"תיק סגור" בערוץ 10.
ב-2007 שיחקה ענבר בתפקיד יעל, נערה מתבגרת, בהצגה "עצירת פתע", למניעת שימוש בסמים ואלכוהול בקרב בני נוער. ההצגה היא מטעם משרד החינוך בשיתוף עם תיאטרון הנפש ובבימויו של דוד כהן לוי.
בשנים 2008–2012 שיחקה שרון ענבר בהצגה "בתיאבון" בתיאטרון הסימטה ובכנסים ברחבי ישראל, בבימויה של אפרת שטיינלאוף שיצרה אותו במשך שנה תוך אימפרוביזציות עם השחקנים. ההצגה עוסקת בהפרעות אכילה וענבר גילמה את דמותה של נערה הסובלת מאנורקסיה.
מאז 2008 משחקת ענבר בתפקיד שפרינצה, אחת מבנותיו של טוביה החולב, בהצגה "כנר על הגג" בתיאטרון הקאמרי. מאז 2010 משחקת בתפקיד ילדה בשואה בהצגה "גטו" בקאמרי.
ב-2008 שיחקה שרון ענבר, בעונה החמישית של הסדרה "ראש גדול" בתפקיד ראשי. היא גילמה את דמותה של יהלומית, נערה בת 17 שמנסה להתקבל ללהקת הרוק "אקונומיקה" ומשחברי הלהקה אינם מוכנים לצרפה אליהם, היא מתחזה לבן בשם אריק.
ב-2009 שיחקה שרון ענבר בתפקיד מרכזי בסרט העצמאי באורך מלא "סוד קבור", בבימויים של אור ענבר ואדם רובסון. היא גילמה את דמותה של מכשפה שחיה ביער בתקופת השואה ובורחת מהנאצים.
ב-2011 שיחקה בתפקיד הראשי של נערה מתבגרת בהצגה "נו ציפור לשרוק" שהציגה בתיאטרון צוותא. לצידה משחקת אלינור קלוגר.
היא מופיעה בתפקיד סולנית וזמרת ליווי של להקת הרוק "אנרגיה חולנית". היא סקסופוניסטית ב"ג'יפי פופ", להקה של מוזיקת שנות השמונים.
השתתפה ב-2014 בפרסומת למותג "up" של אל על בבימוי קרן חכמה.
ענבר עברה קורס במאי-שחקן בהדרכת יבגני אריה, קורס משחק מול מצלמה בהדרכת אריק ודידי לובצקי, סדנת תסריטאות בהנחיית אסף ציפור סדנת משחק מול מצלמה בהנחיית שמי זרחין, רני בלייר וניר ברגמן וקורס דיבוב בהנחיית יפה גבאי.
לומדת מצרית עתיקה ועל מצרים העתיקה באוניברסיטת תל אביב.
החל משנת 2016 עובדת בספארי רמת גן
ענבר עובדת כמדריכת טיולים בטנזניה וזנזיבר.
חיים אישיים

באוגוסט 2022 ילדה את בנה הראשון. מתגוררת בתל אביב.
תפקידים > קולנוע וטלוויזיה

קולנוע
| סרט | סוגה | במאים | תפקיד | שנה |
| --- | --- | --- | --- | --- |
| נערות ריינס | סרט קולנוע | במאי: אלדד בוגנים, יוצר: ישראל וינקלר | שמרית | בעריכה |
| סוד קבור | סרט עצמאי | אור ענבר ואדם רובסון | נערה העוסקת בכישוף | 2009 |
טלוויזיה
| סדרה | סוגה | ערוץ | במאי | תפקיד | שנה |
| --- | --- | --- | --- | --- | --- |
| פרומו לדייט בחשיכה |  | ערוץ 2 - רשת | לירן גולדברג | דתייה | 2013 |
| ראש גדול 5 | סדרת דרמה ישראלית יומית לילדים ונוער | ערוץ הילדים במסגרת yes הטלוויזיה בלוויין | אבישי גולדשטיין | תפקיד ראשי - יהלומית, נערה בת 17 | 2008 |
| מעורב ירושלמי | סדרת דרמה ישראלית | ערוץ 10 | שי כנות | בתפקיד אורח: מיקי (חיילת) | 2005 |
| תיק סגור | סדרת משטרה/דרמה ישראלית | ערוץ 10 | שי כנות | בתפקיד אורח: נערה מסוממת | 2001 |
תפקידים > תיאטרון

| הצגה | תיאטרון | מחזאי | במאי | תפקיד | שנה |
| --- | --- | --- | --- | --- | --- |
| מלך סיאם | תיאטרון אורנה פורת |  | משה קפטן | הנסיכה פא יינג | 2014 |
| סבא טוביה |  |  |  | גילי הנכדה של סבא טוביה | 2014 |
| סופר סטרייקה | איוונט הפקות |  |  | ליאור | 2014 |
| סטמפניו | תיאטרון הקאמרי | עדנה מזי"א על פי ספרו של שלום עליכם | עדנה מזי"א ויחזקאל לזרוב | אתל חיה | 2013 |
| גלי | תיאטרון אורנה פורת | עופר שפריר על פי שיריו של אהוד מנור | עופר שפריר | גלי | 2012 |
| נו ציפור לשרוק | תיאטרון צוותא | דודי א. דלעי | אלעד שרעבי | בתפקיד הראשי של נערה מתבגרת) | 2011 |
| גולגולנוע | הצגת ילדים של קלאסיקלטת |  |  | נועה | 2010 |
| גטו | תיאטרון הקאמרי | יהושע סובול | עמרי ניצן | ילדה בשואה (קורוס) | 2012-2010 |
| כנר על הגג | תיאטרון הקאמרי | שלום עליכם | משה קפטן | שפרינצה (אחת הבנות של טוביה) | 2013-2008 |
| בתיאבון | תיאטרון הסימטה | אפרת שטיינלאוף | אפרת שטיינלאוף | נערה הסובלת מאנורקסיה | 2008 |
| עצירת פתע | תיאטרון הנפש בשיתוף משרד החינוך |  | דוד כהן לוי | יעל (נערה מתבגרת) | 2007 |
הערות שוליים

↑  יפעת מנהרדט, עברה לזנזיבר עם בנה התינוק: "בארץ הרגשתי לבד כאמא, פה אני מגדלת אותו עם כל הכפר", באתר ynet, 2 בפברואר 2023
חנון מהסרטים

| --- | --- |

כזרת הסרט
 מבוסס על:  Geek Charming 
 בימוי:  ג'פרי הורנדיי 
 הופק בידי:  ערוץ דיסני
 תסריט:  אליזבט האקט, הילרי גלאנוי 
 עריכה:  דייוויד פינפר 
 שחקנים ראשיים:  שרה היילנד מת' פרוקופ סשה פיטרס ג'ורדן ניקולס
 מוזיקה:  נייתן וונג 
 צילום:  רוברט ברינקמן 
 מדינה:  ארצות הברית 
 חברה מפיצה:  Disney–ABC Domestic Television, נטפליקס, דיסני+ 
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית11 בנובמבר 2011 ישראל22 במרץ 2012
 משך הקרנה:  97 דק' 
 שפת הסרט:  אנגלית 
 סוגה:  סרט נעורים, סרט רומנטי, קומדיה רומנטית, קומדיה טלוויזיונית 
 אתר רשמי
 דף הסרט ב־IMDb
 
חנון מהסרטים (במקור האנגלי Geek Charming, מבוסס על המונח Prince Charming, הנסיך על הסוס הלבן) הוא סרט טלוויזיה וקומדיית נעורים אמריקאית בהפקת ערוץ דיסני. ביים את הסרט ג'פרי הורנדיי, והוא מבוסס על רומן באותו שם מאת רובין פאלמר. שידור הבכורה של הסרט בערוץ דיסני ארצות הברית, ב-11 בנובמבר 2011, זכה ל-4.9 מיליון צופים. בהמשך, שודר בערוצי דיסני ביותר מארבעים מדינות.
עלילה

עלילת הסרט כוללת רמזים לאגדת הנסיכה והצפרדע. ג'וש רוזן (מאט פרוקופ) הוא נער חובב קולנוע, תלמיד באקדמיית וודלנדס בלוס אנג'לס. ג'וש, המוכר בבית הספר כחנון, מתכנן לצלם סרט על התלמידים ה"מקובלים" שיתחרה בפסטיבל סרטי תלמידים. התיק החדש והיקר של דילן שיינפלד (שרה היילנד), התלמידה הכי פופולרית, נסיכת בית הספר, נופל למזרקה בקניון שבו עובד ג'וש, והוא מחזיר אותו בתנאי שדילן תאפשר לו לעשות עליה סרט. היא מסכימה, בתקווה שהסרט יעזור לה להיבחר למלכת נשף האביב. בתחילת הצילומים ג'וש מתקשה בגלל התנהגות הדיווה של דילן, אך בהדרגה הוא מגלה שהיא מצחיקה, חכמה ורגישה. מתברר לו שדילן שואפת להיבחר למלכת נשף האביב כי אמה, שנפטרה כשדילן הייתה בת 8, זכתה באותו תואר בנעוריה. תוך כדי הצילומים, דילן מסייעת לג'וש להפוך מחנון לחתיך ומקובל, למורת רוחם של חבריו החנונים.
הסרט מוקרן בפסטיבל וזוכה במקום הראשון. הדקות הראשונות של הסרט מציגות את דילן באור לא מחמיא, והיא עוזבת את ההקרנה בכעס. חברתה איימי לובלו (סשה פיטרס) משכנעת אותה למחרת לראות את הסרט עד סופו. מתברר שהסרט מציג באהדה את מאמציה של דילן, שנחשבה לחנונית בתחילת חטיבת הביניים, למתג את עצמה כמקובלת. בנאומה בנשף האביב, דילן מודה לג'וש על הסרט, והשניים הופכים לזוג.
שחקנים

שרה היילנד
מאט פרוקופ
סשה פיטרס
ג'ורדן ניקולס
ונסה מורגן
לילי סימונס
דייוויד דל ריו
אנדראה בוקס
פרוביוטיקה

משקה פרוביוטי ביופיל
קפליה פרוביוטית
פרוביוטיקה היא תערובת של מיקרואורגניזמים חיים המספקים יתרונות בריאותיים על ידי שיפור או שחזור המיקרוביוטה של מערכת העיכול. השימוש בפרוביוטיקה (או חומרים פרוביוטיים) היא גישה טיפולית לפיה צריכת מזון ותוספי מזון המכילים מיקרואורגניזמים מסוימים עשויה לסייע לתפקודה ואיזונה של אוכלוסיית המיקרואורגניזמים המהווים חלק חיוני במערכת העיכול, ועל ידי כך מיטיבה עם האדם מבחינה בריאותית. פרוביוטיקה נחשבת בטוחה לצריכת האדם, אך עלולה לגרום לאינטראקציות בין המיקרואורגניזמים לאורגניזם הנושא אותם ולתופעות לוואי, אם גם במקרים נדירים. ישנן עדויות לכך שפרוביוטיקה מועילה למצבים פיזיולוגיים מסוימים, אך ישנן גם עדויות מועטות הסותרות רבים מהיתרונות הבריאותיים הללו.
מקור המונח

מבחינה אטימולוגית המונח 'פרו-ביוטיקה' הוא תחדיש לשוני המשתמש בתחילית הלטינית pro שמשמעותה 'למען', ומהמילה היוונית βιοτος שמשמעותה "חיים".
גילוי הפרוביוטיקה

הפרוביוטיקה הראשונה שהתגלתה הייתה זן מסוים של מתג גרם-שלילי ביוגורט בולגרי בשם Lactobacillus bulgaricus, בשנת 1905 על ידי הרופא והמיקרוביולוג הבולגרי סטמן גריגורוב (אנ'). התיאוריה המודרנית של פרוביוטיקה מיוחסת לזוכה פרס נובל בשנת 1908, האימונולוג והרופא איליה מטשניקוף, אשר הניח בסביבות 1907, כי איכרים בולגרים שצורכים יוגורט חיו זמן רב יותר.
מיקרואורגניזמים במערכת העיכול (מיקרוביום) והשפעת חומרים פרוביוטיים על הרכבם

חללי הגוף (מערכת העיכול, מערכת הנשימה, מערכת המין) והעור מכילים אוכלוסיות גדולות ומגוונות של מיקרואורגניזמים, כשבכל מיקום אוכלוסיית המיקרואורגניזמים ייחודית לאותו מקום. אוכלוסיות המיקרואורגניזמים הממוקמות לאורך מערכת העיכול מכונות מיקרוביום (או מיקרוביוטה) המעי (להלן מיקרוביום). אוכלוסייה זו אדירה בהיקפה, ונהוג להתייחס אליה כאיבר הגדול בגוף. הרכב האוכלוסייה משתנה מאזור לאזור במעי (לדוגמה, מיקרוביום הקיבה שונה בהרכבו ממיקרוביום המעי הדק), והוא שונה בהרכבו מפרט לפרט. במילים אחרות, אם מדובר בגוף האדם, לכל אדם יש מיקרוביום ייחודי, שהרכבו עשוי להיות שונה מהרכב המיקרוביום בפרטים אחרים. נמצא שכל המערכות הפיזיולוגיות של הפרט פועלות בשווי משקל ובהשפעת הרכב המיקרוביום של הפרט. כאמור, פעילות משולבת זו מצויה לרוב בשיווי משקל מיטיב והדדי הקרוי סימביוזה. כשמסיבה כלשהי מתערער או משתנה הרכב המיקרוביום של פרט, מופרת הסימביוזה ונוצר מצב של דיסביוזה (אנ'), שבו נפגעת הפעילות הפיסיולגית של הפרט. לדוגמה, תת-תזונה עלולה לפגוע בהרכב התקין של המיקרוביום ולהוביל, בין היתר, לשינוי במבנה דופן המעיים ולפגיעה בכושר ספיגת חומרי מזון. יש חשיבות רבה לשמירת שיווי המשקל בהרכב המיקרוביום למען פעילות פיזיולוגית תקינה. על אף שבפרטים רבים הרכב המיקרוביום מבטיח סימביוזה, לא תמיד היא אופטימלית. כמו כן, ההרכב הטבעי של המיקרוביום בפרטים אחרים מוביל לדיסביוזה, ולהתפתחותן של מחלות מסוגים שונים. במקרים אלה יש טעם לנסות לשנות את הרכב המיקרוביום כדי לשפר את בריאותו של הפרט. כל ניסיון לשנות את הרכב המיקרוביום חייב להסתמך על הכרת הרכב המיקרוביום לפני ניסיון השנוי. מסיבה זו השימוש בחומרים פרוביוטיים בקיומה של דיסביוזה עשוי להיות מועיל.
מניעת מחלות על ידי פרוביוטיקה

קיימת גישה טיפולית לפיה פרוביוטיקה עשויה לעזור בטיפול בשורה ארוכה של מחלות: דיכוי התרבות החיידק Helicobacter pilori הגורם לכיבי קיבה, טיפול באלרגיות, הגברת המערכת החיסונית, עידוד צמיחת האפיתל של המעיים ושיקום רירית המעיים, טיפול בדלקות מעיים, טיפול בתסמונת המעי הרגיז, טיפול בדלקות דרכי השתן, טיפול בעיניים יבשות, מניעת שלשולים, אקזמה, ודיכוי צמיחת חיידקים ושמרים מחוללי מחלות במעיים ובנרתיק ומניעת התרבות השמר Candida albicans על ידי הורדת ה-pH.
שוק הפרוביוטיקה ההולך וגדל הוביל לצורך בדרישות מחמירות יותר לביסוס מדעי של יתרונות משוערים המוענקים על ידי מיקרואורגניזמים שנטען לגביהם כי הם פרוביוטיים. על אף שהיתרונות הנטענים רבים, משווקים מוצרים פרוביוטיים לצרכים רבים, כגון, הפחתת אי-נוחות במערכת העיכול, שיפור בריאות החיסון, הקלה על עצירות, או הימנעות מהצטננות. טענות כאלה אינן נתמכות בראיות מדעיות, והם נחשבות כפרסום מוטעה. נכון לשנת 2019, בקשות רבות של יצרנים אירופאים של תוספי תזונה פרוביוטיים נדחו על ידי הרשות האירופאית לבטיחות מזון European Food Safety Authority (אנ') בשל חוסר ראיות מספיקות להוכחת מועילות או יעילות תכשירי הפרוביוטיקה.
מחקרים על פרוביוטיקה

נושא הפרוביוטיקה במחקר נתון במחלוקת. מחקרים שונים מספקים נתונים שונים, והתחום כולו נמצא בביקורת בעקבות המעורבות של חברות המזון במימון המחקרים ופרסום תוצאות לא מדויקות בכלי התקשורת על מנת להשפיע על דעת הציבור. בעוד שסקירות מסוימות תומכות ביתרונות של צריכת מוצרי פרוביוטיקה, מומחים שונים טוענים כי התוצאות אינן מגובות באופן המקובל כראיות מדעיות. בעקבות החשש להטעיית הצרכנים, חברות המזון מחויבות להימנע מפרסום מטעה כנהוג בארצות הברית על ידי ה־Federal Trade Comision – FTC, השימוש הנרחב במונח 'פרוביוטיקה' בשיווק מוצרי מזון הוא פסאודו-מדעי.
ישנם מחקרים המציגים מידע מספק לפוטנציאל הרפואי באכילת מזון המכיל פרוביוטיקה. המידע המחקרי מתייחס לכך שפרוביוטיקה מסייעת (ואינה מחליפה תרופות) במצבים של זיהומים, כגון, זיהום בדרכי השתן או בדרכי מעיים (לרבות שלשולים והצטברות גזים), במיקרים של מחלות דלקתיות במערכת העיכול, באלרגיה ובסיוע למערכת החיסון ולמערכת העיכול בפרט. במחקר שבוצע במכון ויצמן בשנת 2018 הגיעו החוקרים למסקנה שפרוביוטיקה יכולה להיות יעילה רק אם הותאמה באופן אישי למטופל.
מתחילת שנות ה-2000 נעשו מחקרים רבים לברור ההשפעה של נטילת פרוביוטיקה על זירוז החלמת חולים לאחר ניתוח המחייב טיפול ממושך באנטיביוטיקה. על פי מחקרים נמצא שיש נטייה לקיצור ימי אשפוז של מבוגרים, כתוצאה ממניעה של זיהומים משניים ושלשולים, שנגרמים כתוצאה משימוש ממושך באנטיביוטיקה בבתי חולים. על פי מחקרים אלה, מקור הזיהומים המשניים לאחר ניתוחים הוא לרוב במיקרוביוטה של המטופל (כ-85% זיהומים שמקורם בחיידקי המעיים וכ-15% זיהומים שמקורם בחיידקי דרכי-הנשימה). עם זאת, במחקר שבוצע במכון ויצמן למדע, בשנת 2018 התקבלו תוצאות המצביעות על כך, שדווקא נבדקים שקיבלו פרוביוטיקה היו אלו שמערך החיידקים במערכת העיכול שלהם השתקם באופן איטי יותר. סקירה משותפת של ארגון המזון והחקלאות וארגון הבריאות העולמי מצאה עדויות לכך שפרוביוטיקה עשויה לסייע לחיזוק המערכת החיסונית גם אצל אנשים בריאים, ואילו במאמר בסיינטיפיק אמריקן שסקר את הנושא נכתב: "אף על פי שחיידקים מסוימים מסייעים בטיפול בכמה בעיות מעיים, לא ידוע על תועלת כלשהי שהם מביאים לאנשים בריאים". במחקר שבוצע בשנת 2019 מצאו חוקרים מספר ראיות לכך שמתן חיידקים פרוביוטיים לילדים חולים עלול לגרום לזיהום דם, ובמקרים מסוימים אף נזקיה היו חמורים מתועלתה.
פרוביוטיקה וחקיקה

דו"ח מאוקטובר 2001 של ארגון הבריאות העולמי (WHO) מגדיר פרוביוטיקה כ"מיקרואורגניזמים חיים שכאשר הם ניתנים בכמויות נאותות מעניקים תועלת בריאותית למארח". בעקבות הגדרה זו, קבוצת עבודה שכונסה על ידי ארגון המזון והחקלאות (FAO)/WHO במאי 2002 הוציאה את ההנחיות להערכת פרוביוטיקה במזון.
שתי קבוצות נפרדות של מומחים המורכבת ממדענים אקדמיים ונציגי תעשייה הגישו המלצות להערכה ואימות של טענות בריאותיות פרוביוטיות. בשתי הקבוצות הועלו אותם עקרונות והן באו לידי ביטוי ב"הנחיות" של FAO/WHO של שנת 2002. הגדרה זו, על אף שאומצה באופן נרחב, אינה מקובלת על הרשות האירופית לבטיחות מזון (אנ') מכיוון שלדעתה הטענה לשיפור בריאותי אינה ניתנת למדידה. קבוצה של מומחים מדעיים התכנסה בקנדה באוקטובר 2013 כדי לדון בהיקף ובשימוש המתאים במונח "פרוביוטי", תוך התאמת ההגדרה: "מיקרואורגניזמים חיים, שכאשר הם ניתנים בכמויות נאותות, מעניקים תועלת בריאותית למארח".
פרוביוטיקה במוצרי מזון

מספר מצומצם של סוגי חיידקים ידידותיים נמכרים כתוספי מזון, וסוגים מסוימים נמצאים במוצרי חלב מוחמצים, דוגמת יוגורט, וכן במספר מוצרים אחרים, אף על פי שהמומחים חלוקים לגבי האפקטיביות של תוספי מזון אלו, מוצרים מותססים המכילים חיידקי חומצה לאקטית כגון, ירקות כבושים, קימצ'י, פאו קאי, וכרוב כבוש; לחם מחמצת או מוצרים דמויי לחם המיוצרים ללא קמח חיטה או שיפון, רטבים בטעם חומצות אמינו/פפטיד, מוצרי בשר שעברו תסיסה, וממרחים המיוצרים על ידי תסיסה של דגנים וקטניות; תערובות דגנים-דג-שרימפס מותססים; מוצרי סויה כגון טופו שעבר תסיסה, טמפה, מיסו, ורוטב סויה; מוצרי חלב כגון יוגורט, קפיר, חמאה; ומוצרים לא חלביים, כמו אבקת דבורים.
אוכלוסיות פרוביוטיות במוצרי מזון > כרוב כבוש

מכיל את החיידקים:
Leuconostoc mesenteroides, Lactobacillus plantarum, Pediococcus pentosaceus, Lactobacillus brevis, Leuconostoc citreum, Leuconostoc argentinum,
Lactobacillus paraplantarum.
אוכלוסיות פרוביוטיות במוצרי מזון > קימצ'י

קימצ'י מכיל את החיידקים:
Leuconostoc spp., Weissela spp L. pentosus, L. pentosus, L. plantarum, Leuconostoc mesenteroides, L. brevis, L. lactis, L. fermentum. רשימה חיידקים רבים אחרים מצויים במספר פירות וירקות מותססים באסיה.
אוכלוסיות פרוביוטיות במוצרי מזון > קפיר

קפיר מכיל את החיידקים:
Lactobacillus acidophilus, Bifidobacterium bifidum, Streptococcus thermophilus, Lactobacillus delbrueckii subsp. bulgaricus, Lactobacillus helveticus, Lactobacillus kefiranofaciens, Lactococcus lactis ומיני Leuconostoc.
אוכלוסיות פרוביוטיות במוצרי מזון > באטרמילק

באטרמילק (אנ') מכיל את החיידקים:
Lactococcus lactis, Lactococcus bulgaricus
אוכלוסיות פרוביוטיות במוצרי מזון > חיידקי חומצת החומץ

חיידקי חומצת החומץ (אנ') שנחשבים לפרוביוטיים ניתן למצוא בפטריית התה קומבוצ'ה:
Gluconacetobacter xylinus, Zygosaccharomyces sp, Acetobacter pasteurianus,Acetobacter aceti.
דוגמאות לסוגי חיידקים נפוצים בפרוביוטיקה

Lactobacillus rhamnosus GG
Lactobacillus acidophilus
Lactococcus lactis
Lactobacillus casei
Lactobacillus delbrueckii subsp. bulgaricus
עגבניות ירוקות מטוגנות (סרט)

| --- | --- |

כרזת הסרט בישראל
 מבוסס על:  עגבניות ירוקות מטוגנות 
 בימוי:  ג'ון אבנט 
 הופק בידי:  ג'ון אבנט (Avnet)
 תסריט:  פאני פלאג (Fannie Flagg)
 עריכה:  דברה נייל-פישר 
 שחקנים ראשיים:  קתי בייטס מרי סטיוארט מסטרסון מרי-לואיז פארקר ג'סיקה טנדי
 מוזיקה:  תומאס ניומן 
 צילום:  ג'פרי סימפסון 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  27 בדצמבר 1991, ארצות הברית
 משך הקרנה:  130 דק' 
 משך הקרנה של גרסה מורחבת:  137 דק'
 שפת הסרט:  אנגלית 
 סוגה:  סרט חבר'ה נשי, סרט דרמה, סרט להט"בי, סרט קומדיה, סרט בלשי, סרט המבוסס על יצירה ספרותית 
 מקום התרחשות:  אלבמה 
 תקופת התרחשות:  שנות ה-20 של המאה ה-20, שנות ה-30 של המאה ה-20 
 הכנסות באתר מוג'ו:   friedgreentomatoes
 דף הסרט ב־IMDb
 
עגבניות ירוקות מטוגנות (באנגלית: Fried Green Tomatoes) הוא סרט קולנוע משנת 1991, המבוסס על ספר של פאני פלאג (Fannie Flagg) בשם עגבניות ירוקות מטוגנות בקפה ויסל סטופ. פלאג אף כתבה את תסריט הסרט, בשיתוף עם קרול סובייסקי. את הסרט הפיק וביים ג'ון אבנט (Avnet), ומככבות בו ארבע נשים: קתי בייטס, מרי סטיוארט מסטרסון, מרי-לואיז פרקר וג'סיקה טנדי.
הבדלים בין הספר לסרט

בניגוד לספר, הסרט אינו מציג באופן מפורש את מערכת היחסים הלסבית בין רות' ואידג'י ומותיר אותה עמומה. ברצועת "הערות הבמאי" שבגרסת ה-DVD לסרט, מתייחס הבמאי לשינוי זה ומציין שסצנת מלחמת האוכל בין שתי הנשים אמורה להיות מטאפורה להתעלסות. בעת יציאתו לאקרנים, זכה הסרט לביקורת בנושא הסתרת הסממנים הלסביים של מערכת היחסים מצד מבקרים ופעילי זכויות להט"בים. למרות ביקורת זו, זכה הסרט לפרס "הסרט הטוב ביותר עם תוכן לסבי" לשנה זו מטעם הליגה ההומו-לסבית נגד השמצה.
הבדל נוסף הוא גורלה של ניני, שנפטרה בסוף הספר, בעוד שבסוף הסרט היא עוברת להתגורר עם אוולין.
כמו כן בסרט מתואר מותו של באדי כאשר הוא, אידג'י ורות' מטיילים יחד. הכובע שרות' חבשה עף אל פסי הרכבת; באדי הולך לתפוס את הכובע אך רגלו נתקעת בין פסי המסילה. באדי רואה את הרכבת מתקרבת אך לא מצליח להשתחרר בזמן, הרכבת פוגעת בו והוא נהרג. בספר, באדי נהרג בעת שהיה עם חבריו, מפגיעת רכבת שאותה כלל לא שמע ולא ידע שמתקרבת. אידג'י לא הייתה באזור ורות' אפילו לא הכירה אותם באותה העת.
ובנוסף, בסרט רות' נוכחת במשפט של אידג'י וג'ורג' ואף מעידה בו, בעוד שבספר המשפט נערך 8 שנים לאחר פטירתה של רות'.